རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་ལ་བཅའ་ཁྲིམས་གཏན་འབེབས་དག་བཅོས་གནང་བྱར་ཕུལ་བ་དང་།སྲིད་འཛིན་ཁྲིམས་སྲོལ་གཏན་འབེབས་དག་བཅོས་བྱས་ཤིང་།སྡེ་ཚན་གྱི་སྒྲིག་ཡིག་འབོར་ཆེན་ཞིག་བཟོ་བཅོས་བརྒྱབ་པའམ་ཡང་ན་མེད་པར་བཟོས་ཡོད།ཞིང་ཆེན་དང་གྲོང་ཁྱེར་དང་རྫོང་སྲིད་གཞུང་སྡེ་ཚན་གྱིས་དབང་འགན་གསལ་ཐོ་གཏན་འབེབས་དང་ཁྱབ་བསྒྲགས་བྱས་ཡོད།རྒྱལ་སྲིད་སྤྱི་ཁབ་ཁང་གི་ལྟ་སྐུལ་ཞིབ་བཤེར་ཆེན་མོ་དང་ཆེད་དོན་ལྟ་སྐུལ་ཞིབ་བཤེར་བྱས་ནས།བྱས་རྗེས་ཧུར་ཐག་འཇོག་པ་དང་ཕན་འབྲས་འབུར་དུ་ཐོན་པར་གཟེངས་བསྟོད་དང་སྲིད་ཇུས་ཐོག་ནས་སྐུལ་ལྕག་བཏང་ཞིང་།ལས་ཀ་ཡག་པོ་མི་བྱེད་མཁན་ལ་འགན་འཁྲི་རྩད་གཅོད་ནན་པོར་བྱས་ཡོད།གྲོང་ཁྱེར་དང་གྲོང་གསེབ་ཀྱི་གཞི་རིམ་བཅོས་སྐྱོང་གསར་གཏོད་བྱས་ཡོད།ཡིག་བསྐུར་ངོ་བཅར་གྱི་ལས་དོན་ལམ་ལུགས་འཐུས་སྒོ་ཚང་དུ་བཏང་ཞིང་།བཅའ་ཁྲིམས་ཀྱི་རོགས་སྐྱོར་བྱེད་ཁོངས་ཆེ་རུ་བཏང་ཡོད།བདེ་འཇགས་ཐོན་སྐྱེད་ཁྱབ་ཁོངས་ཀྱི་སྒྱུར་བཅོས་དང་འཕེལ་རྒྱས་ལ་ཡར་སྐུལ་བྱས་པས།བྱུར་ཉེས་བསྡོམས་འབོར་དང་བྱུར་ཉེས་ཚབས་ཆེན་དང་ཆེས་ཆེ་རིགས་ཀྱི་གྲངས་འབོར་བསྟུད་མར་ཆག་ཡོད།བཟའ་བཅའ་དང་སྨན་རྫས་ལ་ལྟ་སྐུལ་དོ་དམ་སྒྱུར་བཅོས་འཐུས་ཚང་བྱས་ནས།ཉེན་ཁ་འབྱུང་རིམ་ཧྲིལ་པོར་ལྟ་སྡོམ་བྱེད་ཤུགས་ཆེ་རུ་བཏང་ཡོད།ས་ཡོམ་དང་།ཆུ་ལོག་གི་གོད་ཆག་དམིགས་བསལ་ཆེན་པོ་སོགས་གནོད་འགོག་གནོད་སེལ་དང་གེགས་སེལ་བཅས་ཀྱི་ལས་དོན་ལ་ཤུགས་སྣོན་བརྒྱབ་སྟེ།རིམ་དབྱེ་འགན་འཁུར་དང་ཕན་ཚུན་ལས་རེས་ཀྱི་བབ་བསྟུན་ལམ་སྲོལ་འཐུས་ཚང་དུ་བཏང་བས།གནོད་འཚེའི་གྱོང་གུན་ཆེས་ཆེར་ཆག་པར་བྱས་ཡོད།རྒྱལ་ཁབ་ཀྱི་བདེ་འཇགས་ལ་ཤུགས་སྣོན་བརྒྱབ་ཡོད།སྤྱི་ཚོགས་བདེ་སྐྱོང་གི་སྔོན་འགོག་ཚོད་འཛིན་མ་ལག་འཐུས་ཚང་དུ་བཏང་བ་དང་།ཁྲིམས་འགལ་ཉེས་གསོག་སྣ་ཚོགས་ལ་ཁྲིམས་མཐུན་ལྟར་རྡུང་རྡེག་བཏང་ནས།སྤྱི་པའི་བདེ་འཇགས་སྟོབས་དང་ལྡན་པར་སྲུང་སྐྱོང་བྱས་ཡོད།